ఖుల్నా

ఖుల్నా ( బెంగాలీ : খুলনা) బంగ్లాదేశ్‌లోని ఒక నగరం, ఈ నగరం యొక్క నదీ నౌకాశ్రయం బంగ్లాదేశ్‌లోని పురాతన నదీ నౌకాశ్రయాలలో ఒకటి. ఖుల్నా నైరుతి బంగ్లాదేశ్‌లో ఉంది.  ఈ నగరం ఖుల్నా జిల్లా ,ఖుల్నా డివిజన్ యొక్క పరిపాలనా ప్రధాన కార్యాలయం.బంగ్లాదేశ్‌లో ఢాకా ,చిట్టగాంగ్ తర్వాత ఇది మూడవ అతిపెద్ద నగరం. ఇది బంగ్లాదేశ్‌లోని డివిజనల్ నగరాల్లో ఒకటి. ఖుల్నా బంగ్లాదేశ్ యొక్క నైరుతి భాగంలో రూప్షా , భైరబ్ ,మయూర్ నదులచే చుట్టుముట్టబడిన నగరం . ఖుల్నా బంగ్లాదేశ్‌లోని పురాతన ,రద్దీగా ఉండే నదీ నౌకాశ్రయాలలో ఒకటి. ఖుల్నా బంగ్లాదేశ్‌లోని పారిశ్రామిక ,వాణిజ్య ప్రాంతాలలో ఒకటి కాబట్టి, ఖుల్నాను పారిశ్రామిక నగరంగా పిలుస్తారు.యునెస్కోచే గుర్తించబడిన ప్రపంచంలోనే అతిపెద్ద మడ అడవులు , ఖుల్నా జిల్లా యొక్క దక్షిణ భాగంలో ఉంది. ఖుల్నాను సుందర్బన్స్‌కి ప్రవేశ ద్వారం అంటారు.  రాజధాని ఢాకా నుండి ఖుల్నా నగరానికి రోడ్డు మార్గంలో 333 కి.మీ.  దూరం వుంటుంది, బంగ్లాదేశ్‌లోని ఇతర ప్రాంతాలతో భూమి, గాలి మరియు జలమార్గాలను ఉపయోగించవచ్చు.నగరం యొక్క అక్షాంశం మరియు రేఖాంశం 22 ° 49′0 N ​​89 ° 33′0 E. ఖుల్నాలో వాతావరణం వేసవిలో కొంచెం తేమగా మరియు శీతాకాలంలో ఆహ్లాదకరంగా ఉంటుంది. ఖుల్నాలో సగటు వార్షిక ఉష్ణోగ్రత 27.3 ° C (69.3 F) మధ్య ఉంటుంది.

చరిత్ర 
ఖుల్నా పురాతన వంగ మరియు సమతాత రాజ్యాలలో భాగం, ఈ ప్రదేశం యొక్క పాత పేరు "జలాలాబాద్".14వ శతాబ్దంలో షంషుద్దీన్ ఫిరోజ్ షా నగరం యొక్క మొదటి ముస్లిం పాలకుడు. "శంసుద్దీన్ ఇలియాస్ షా" కాలంలో ఈ నగరానికి ముస్లింల వలసలు విపరీతంగా పెరిగాయి.  15వ శతాబ్దంలో ఖాన్ జహాన్ అలీ  ఇక్కడికి వచ్చి గోదా రాజు నుండి ఖులానా డివిజన్ (జాగీర్)లో ఎక్కువ భాగాన్ని స్వాధీనం చేసుకున్నాడు. తరువాత అతను ఈ ప్రాంతంలో స్వయంప్రతిపత్తి పొందాడు మరియు 1459లో మరణించే వరకు  స్వాధీనంలో ఉంచుకొన్నాడు,ఖాన్ జహాన్ అలీ మరణం తరువాత, ఈ పట్టణం మళ్లీ బెంగాల్ సుల్తానేట్‌లో భాగమైంది. 16వ శతాబ్దంలో దావూద్ ఖాన్ కరానీ పాలనలో, పాలకుడి ముఖ్యమంత్రి విక్రమాదిత్య, ఖుల్నాతో సహా దక్షిణ బెంగాల్‌లోని కొన్ని ప్రాంతాలను  స్వాధీనం చేసుకున్నాడు,విక్రమాదిత్య తర్వాత వచ్చిన ప్రతాపాదిత్య ను  మొఘల్ చక్రవర్తి అక్బర్ జనరల్ మాన్ సింగ్ I 1611 ADలో  ఓడించాడు, ఖుల్నా 1793 వరకు బెంగాల్ నవాబుల పాలనలో ఉంది. బ్రిటీష్ ఈస్టిండియా కంపెనీ నవాబును పడగొట్టి పట్టణాన్ని తన ఆధీనంలోకి తీసుకుంది. 1842లో ఈ పట్టణం జెస్సోర్ జిల్లా పరిధిలోని ఖుల్నా ఉపవిభాగంలో భాగమైంది. 1882లో, ఈ పట్టణం ఖుల్నా జిల్లాకు ప్రధాన కార్యాలయంగా ప్రకటించబడింది, ఇందులో ఖుల్నా మరియు బగర్హాట్ ఉపవిభాగాలు, జజోర్ జిల్లా మరియు 24 పరగణాల జిల్లాలోని సత్ఖిరా ఉపవిభాగం ఉన్నాయి.  1884లో ఇది మునిసిపల్ కౌన్సిల్‌గా మారింది. 1984లో మున్సిపల్ కార్పొరేషన్‌గా, 1990లో నగర కార్పొరేషన్‌గా అవతరించింది.

"ఖుల్నా" అనే పేరు యొక్క మూలం గురించి వివిధ అభిప్రాయాలు ఉన్నాయి. జనాదరణ పొందిన నమ్మకం ప్రకారం, ఖుల్నా నగరానికి ఒకటిన్నర కిలోమీటర్ల దూరంలో భైరబ్ నది ఒడ్డున ఖుల్లేనేశ్వరి దేవి ఆలయం ఉంది  కాబట్టి  ఖుల్నా ప్రాంతం ఈ దేవత పేరు మీద పెట్టబడింది.

మూలాలు 

బంగ్లాదేశ్